Diari Oficial de la Generalitat Valenciana


Sumari del DOGV 3114, del 04-11-1997 (1997/11361)

ORDRE de 23 d'octubre de 1997, de la Conselleria de Cultura, Educació i Ciència, per la qual s'amplia l'import global màxim disposat en l'Ordre de 29 d'abril de 1997, per la qual es convoquen beques per a la realització d'estudis universitaris a les universitats de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3114

Data del DOGV
:   04-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11859


Data del document
:   23-10-1997

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

3678 ORDRE de 23 d'octubre de 1997, de la Conselleria de Cultura, Educació i Ciència, per la qual s'amplia l'import global màxim disposat en l'Ordre de 29 d'abril de 1997, per la qual es convoquen beques per a la realització d'estudis universitaris a les universitats de la Comunitat Valenciana. [97/A11283]
  
El creixement del nombre de sol·licitants de beques per a la realització d'estudis universitaris, convocades mitjançant l'Ordre de 29 d'abril de 1997, ha originat un augment proporcional del nombre de persones amb les condicions requerides per a obtenir una beca d'estudis universitaris. Aquest increment suposa que la quantitat necessària per a sufragar aquestes beques sobrepasse en cinc milions (5.000.000) de pessetes el crèdit inicial disposat en l'ordre de convocatòria, de dos-cents milions (539.186.222) de pessetes.
  
Com que en la línia de subvenció corresponent a aquestes beques existeix una quantitat disponible suficient, sembla convenient atendre tots els estudiants amb dret al cobrament de les beques d'estudis universitaris.
  
Per tot això, i fent ús de les competències que em confereix l'article 35 de la Llei 5/1983, de 30 de desembre de Govern Valencià,
  
DISPOSE
  
Article únic.
  
S'amplia l'import global màxim disposat en l'article 2 de l'Ordre de 29 d'abril de 1997, de la Conselleria de Cultura, Educació i Ciència, per la qual es convoquen beques per a la realització d'estudis universitaris a les universitats de la Comunitat Valenciana, en cinc milions (5.000.000) de pessetes, amb càrrec a la línia 402/000/97, del programa 31.99.723.70, d'Ensenyaments Universitaris.
  
DISPOSICIONS FINALS
  
Primera
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Segona
  
Contra aquesta ordre, que posa fi a la via administrativa, es podrà interposar, amb la comunicació prèvia al conseller de Cultura, Educació i Ciència, un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la seua publicació, d'acord amb allò que estableix l'article 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 57 i 58 de a Llei de la Jurisdicció Contenciosa Administrativa. Tot això, sense perjuí que s'interpose qualsevol altre que es considere convenient.
  
València, 23 d'octubre de 1997
  
El conseller de Cultura, Educació i Ciència,
  
FRANCISCO E. CAMPS ORTIZ